
Grozījumi likumā "Par īpaši aizsargājamām dabas teritorijām" 
Izdarīt likumā "Par īpaši aizsargājamām dabas teritorijām" (Latvijas Republikas Augstākās Padomes un Valdības Ziņotājs, 1993, 12./13. nr.; Latvijas Republikas Saeimas un Ministru Kabineta Ziņotājs, 1997, 23. nr.; 2002, 7. nr.; 2003, 2. nr.; 2004, 2. nr.; 2005, 20. nr.; 2007, 12. nr.; 2009, 11., 16. nr.; Latvijas Vēstnesis, 2010, 59., 205. nr.; 2011, 76. nr.; 2012, 199. nr.; 2013, 119., 252. nr.; 2020, 119.C nr.; 2022, 63. nr.; 2023, 123. nr.) šādus grozījumus:
1. Papildināt 31. panta trešo daļu pēc vārdiem "aizsargājamo teritoriju" ar vārdiem "tajā skaitā Eiropas nozīmes aizsargājamo dabas teritoriju (Natura 2000)".
2. Izslēgt 34. panta trešo daļu.
3. Papildināt 40. pantu ar ceturto daļu šādā redakcijā: 
"(4) Ja, pārkāpjot aizsargājamā koka aizsardzību un izmantošanu regulējošos normatīvos aktus, aizsargājamais koks ir bojāts vai iznīcināts, aizsargājamam kokam statusa maiņa (koks bojāts vai iznīcināts) tiek reģistrēta aizsargājamo teritoriju valsts reģistrā, nedzēšot to no aizsargājamo teritoriju valsts reģistra. Uz bojātā vai iznīcinātā aizsargājamā koka teritoriju attiecas aizsargājamo koku teritorijai normatīvajos aktos noteiktie ierobežojumi. Ieraksts aizsargājamo teritoriju valsts reģistrā saglabājams 20 gadus no pārkāpuma konstatēšanas dienas.".
4. 43. pantā:
papildināt otrās daļas otro teikumu pēc vārdiem "aizsargājamās teritorijas un mikroliegumi" ar vārdiem "katras Eiropas nozīmes aizsargājamās dabas teritorijas (Natura 2000) izveidošanas mērķi";
papildināt ar jaunu 3.1 daļu šādā redakcijā: 
"(31) Dabas aizsardzības pārvalde nosaka katras Eiropas nozīmes aizsargājamās dabas teritorijas (Natura 2000) aizsardzības mērķus, balstoties uz tās izveidošanas mērķi un Eiropas nozīmes biotopu un sugu aizsardzības stāvokli.";
papildināt piekto daļu ar otro teikumu šādā redakcijā: 
"Ja paredzētai darbībai nav nepieciešami Valsts vides dienesta izsniegti tehniskie noteikumi vai nav veikts šā panta ceturtajā daļā minētais novērtējums, atbildīgā iestāde paredzētas darbības atļauju izsniedz tikai tādām darbībām, kas nav pretrunā ar dabas datu sistēmā reģistrētajiem Eiropas nozīmes aizsargājamās dabas teritorijas (Natura 2000) aizsardzības mērķiem.".
5. 45. pantā:
papildināt pirmo daļu pēc vārda "Par" ar vārdiem "Saeimas vai Ministru kabineta noteikto";
papildināt otro daļu pēc vārda "Par" ar vārdiem "Saeimas vai Ministru kabineta noteikto";
aizstāt trešajā daļā vārdus "Par aizsargājamo koku un aizsargājamās alejās un aizsargājamos dendroloģiskos stādījumos" ar vārdiem "Par Ministru kabineta noteikto aizsargājamo koku un Ministru kabineta noteiktajās aizsargājamās alejās un aizsargājamos dendroloģiskos stādījumos";
papildināt ceturto daļu pēc vārda "Par" ar vārdiem "Saeimas vai Ministru kabineta noteikto".
6. Izteikt pielikumu šādā redakcijā:
"Likuma "Par īpaši aizsargājamām dabas teritorijām" pielikums. Latvijas Natura 2000 - Eiropas nozīmes aizsargājamo dabas teritoriju saraksts". (pielikums pievienots sadaļā "Papildu dokumenti")
Pārejas noteikumi
· 
Likums stājas spēkā nākamajā dienā pēc tā izsludināšanas.

